Ministru kabineta noteikumu projekta „Grozījumi Ministru kabineta 2014.gada 15.jūlija noteikumos Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 15.jūlija noteikumos Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”” (turpmāk – noteikumu projekts) sagatavots, pamatojoties uz Ciltsdarba un dzīvnieku audzēšanas likuma 9.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2014.gada 15.jūlija noteikumi Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” (turpmāk – noteikumi Nr.393).Noteikumu projekta mērķis ir precizēt informācijas apriti Lauksaimniecības datu centra (turpmāk – datu centrs) lauksaimniecības dzīvnieku, ganāmpulku un novietņu reģistrā (kas ir valsts informācijas sistēmas "Lauksaimniecības datu centra informācijas sistēma" sastāvdaļa (turpmāk – elektroniskā datubāze)), jo tas dos iespēju precīzi izsekot dzīvnieku kustībai to pārvietošanas laikā un notikumiem ar tiem, īpaši gadījumos, ja ir konstatēti dzīvnieku slimību uzliesmojumi.Ar 2016.gada 1.janvāri stājas spēkā Komisijas 2015.gada 17.februāra Īstenošanas Regula (ES) Nr.2015/262, ar ko saskaņā ar Padomes Direktīvas 90/427/EEK un 2009/156/EK nosaka zirgu dzimtas dzīvnieku identifikācijas metožu noteikumus (Zirgu dzimtas dzīvnieku pasu regula) (turpmāk – regula Nr.2015/262), tādēļ atbilstoši regulas Nr. 2015/262 prasībām noteikumu projektā tiek precizēta visa IX sadaļa par zirgu dzimtas dzīvnieku apzīmēšanas veidiem un līdzekļiem, paredzot atsauces uz regulas Nr.2015/262 punktiem. Tāpat tiek svītrotas tās noteikumu Nr.393 normas, kas dublējas ar regulā noteiktām prasībām, kā arī precizēts pielikums, paredzot, ka zirga reģistrācijas kartītē tiek izdarīta atzīme par to, ka zirga dzimtas dzīvnieks ir jau bijis apzīmēts. No noteikumiem Nr.393 svītrota arī prasība par informācijas sniegšanu attiecībā uz valsts nodevas samaksu, jo, pamatojoties uz Finanšu ministrijas informatīvo ziņojumu „Par valsts nodevu un maksas pakalpojumu nošķiršanu un nodevu sistēmas pilnveidošanu” (izskatīts Ministru kabineta 2012.gada 20.marta sēdē, prot. Nr.16, 31.§ 3. un 6.punkts) (turpmāk – Ziņojums), Zemkopības ministrija ir izvērtējusi likumā „Par nodokļiem un nodevām” (turpmāk – likums) noteikto valsts nodevu atbilstību Ziņojumā minētajām valsts nodevas objekta pazīmēm un valsts nodevas ir pārveidojusi par maksas pakalpojumiem. Ar 2016.gada 18.janvāri stāsies spēkā Eiropas Parlamenta un Padomes 2014.gada 15.maija Direktīva 2014/64/ES, ar ko attiecībā uz elektroniskām datubāzēm, kuras ietilpst dalībvalstu uzraudzības sistēmās, groza Padomes Direktīvu 64/432/EEK (turpmāk – direktīva 2014/64/ES), tādēļ noteikumu projektā tiek pārņemtas direktīvas 2014/64/ES noteiktās prasības. Šīs prasības nosaka, ka dalībvalsts kompetentajai iestādei (Latvijā – datu centram) elektroniskajā datubāzē jāparedz informācijas iekļaušana par liellopu elektroniskajiem apzīmēšanas līdzekļiem, tāpēc noteikumu projektā ietverta prasība, ka gadījumos, kad liellopu apzīmēšanā tiek izmantoti elektroniskie identifikācijas līdzekļi, tie tiek reģistrēti elektroniskajā datubāzē un norādīts dzīvniekam izmantotais elektroniskā identifikatora veids. Tāpat tiek precizēta atsauce uz Eiropas Parlamenta un Padomes 2000. gada 17. jūlija 2014.gada 15.maija Regulu (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97, jo tajā ir izdarīti grozījumi attiecībā uz liellopu apzīmēšanu un identifikācijas līdzekļu izmantošanu. Papildus noteikumu projektā ir precizēta kārtība, kas attiecas uz informācijas apmaiņu starp lauksaimniecības dzīvnieku īpašnieku, turētāju, atzītā savākšanas centra īpašnieku vai tā pilnvaroto personu, datu centru un Pārtikas un veterināro dienestu un tās iesniegšanas termiņu elektroniskajā datubāzē. Lai nodrošinātu dzīvnieku izsekojamību un samazinātu administratīvo slogu, dzīvnieku īpašniekiem un turētājiem, kas dzīvniekus pārvieto uz atzīto savākšanas centru, ir noteikts, ka informācijas apmaiņa notiks datu centra elektroniskās paziņošanas sistēmā, paredzot, ka šīs darbības veiks atzītā savākšanas centra īpašnieks vai tā pilnvarotā persona, līdz ar to dzīvnieka īpašnieku un turētāju atbrīvojot no papildu informācijas sniegšanas datu centram. Noteikumu projekts paredz arī to, ka par dzīvnieka (liellopa, aitas un kazas) atnešanos, piedzimšanu un apzīmēšanu var paziņot reizē ar dzīvnieka apzīmēšanu (ar krotāliju), tādējādi būtiski atvieglojot un samazinot administratīvo slogu dzīvnieka īpašniekam vai turētājam.Tā kā Eiropas Savienības normatīvos aktos par dzīvnieku apzīmēšanu un reģistrēšanu ir noteikts, ka dzīvnieku turētāju pienākums ir sniegt informāciju kompetentajai iestādei noteiktā termiņā un šis termiņš ir no trīs līdz septiņām dienām, tad noteikumu projektā tiek pagarināts datu iesniegšanas un ievadīšanas termiņš novietnes dzīvnieku reģistrā un elektroniskajā datubāzē, lai neradītu pārpratumus un sarežģījumus, ka dati tiek ievadīti dažādos termiņos, līdz ar to ir vieglāk atcerēties vienu ievades termiņu, nevis vairākus, turklāt tas atbildīgajām institūcijām atvieglos administrējošo un kontrolējošo funkciju izpildi. Šāds priekšlikums tika saņemts no dzīvnieku īpašniekiem un turētājiem, šķirnes dzīvnieku audzētāju organizācijas un datu centra, lai atrisinātu savstarpējās domstarpības un atvieglotu un samazinātu administratīvo slogu iesaistītām pusēm, jo intensīvās dzīvnieku atnešanās sezonas laikā ir sarežģīti ievērot trīs dienu datu ievadīšanas termiņu. Informācija dos iespēju izsekot dzīvnieku kustībai un lauksaimniecības dzīvnieku un dzīvnieku slimību uzliesmojumiem, kā arī nodrošināt dzīvnieku veselības un labturības uzraudzības pasākumu reģistrāciju, uzskaiti un analīzi, tā garantējot sabiedrības veselību un dzīvnieku izcelsmes pārtikas patērētāju aizsardzību. |
| 3. | Projekta izstrādē iesaistītās institūcijas | Lauksaimniecības datu centrs un Pārtikas un veterinārais dienests |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz:1) lauksaimniecības un akvakultūras dzīvnieku īpašniekiem un turētājiem. Datu centra elektroniskajā datubāzē šobrīd ir reģistrēti 39 404 ganāmpulki, tāpēc dzīvnieku īpašnieku un turētāju skaits aptuveni atbilst minētajam skaitlim – 39 404;2) pakalpojumu sniedzēji ciltsdarba jomā (fiziskas personas, kas ir saņēmušas sertifikātu lauksaimniecības dzīvnieku vērtēšanā, pārraudzībā, mākslīgajā apsēklošanā, olšūnu un embriju transplantācijā, un privātpraktizējošie un valsts pilnvarotie veterinārārsti). Patlaban valstī saskaņā ar datu centra informāciju ir aptuveni 1340 fizisku personu, kas veic lauksaimniecības dzīvnieku vērtēšanu, pārraudzību, mākslīgo apsēklošanu un olšūnu un embriju transplantēšanu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada jaunas tiesības un pienākumus, ne arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III - IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Parlamenta un Padomes 2000.gada 17.jūlija Regula (EK) Nr.1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr.820/97. Eiropas Parlamenta un Padomes 2014.gada 15.maija Direktīva 2014/64/ES, ar ko attiecībā uz elektroniskām datubāzēm, kuras ietilpst dalībvalstu uzraudzības sistēmās, groza Padomes Direktīvu 64/432/EEK.Komisijas 2015.gada 17.februāra Īstenošanas Regula (ES) Nr.2015/262, ar ko saskaņā ar Padomes Direktīvas 90/427/EEK un 2009/156/EK nosaka zirgu dzimtas dzīvnieku identifikācijas metožu noteikumus (Zirgu dzimtas dzīvnieku pasu regula). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Parlamenta un Padomes 2000.gada 17.jūlija Regula (EK) Nr.1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr.820/97 (turpmāk – regula Nr.1760/2000);Eiropas Parlamenta un Padomes 2014.gada 15.maija Direktīva 2014/64/ES, ar ko attiecībā uz elektroniskām datubāzēm, kuras ietilpst dalībvalstu uzraudzības sistēmās, groza Padomes Direktīvu 64/432/EEK (turpmāk – direktīva Nr.2014/64);Komisijas 2015.gada 17.februāra Īstenošanas Regula (ES) Nr.2015/262, ar ko saskaņā ar Padomes Direktīvas 90/427/EEK un 2009/156/EK nosaka zirgu dzimtas dzīvnieku identifikācijas metožu noteikumus (Zirgu dzimtas dzīvnieku pasu regula) (turpmāk – regula Nr.2015/262)). |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2015/262 38.panta 1.punkts | Noteikumu projekta 2.punkts (noteikumu 10.1.apakšpunkts) | Šīs tabulas A ailē minētās ES tiesību akta vienības tiek ieviestas pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības.  |
| Direktīvas 2014/64 1.pants unRegulas Nr.1760/20004. panta 1. punkts, 4.b pants, 4.c panta 1. punkts un 4.d pants | Noteikumu projekta 3.punkts (noteikumu 10.3.apakšpunkts)  | Šīs tabulas A ailē minētās ES tiesību akta vienības tiek ieviestas pilnībā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/262 2.panta “n” apakšpunkts. | Noteikumu projekta 20.punkts (noteikumu 41.punkts). | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/262 7.pants un 12.panta 2.punkts | Noteikumu projekta 23.punkts (noteikumu 58.punkts). | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/262 18.panta 2.punkts  | Noteikumu projekta 23.punkts (noteikumu 59.punkts). | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/262 16.pants un 17.panta 1.punkts  | Noteikumu projekta 23.punkts (noteikumu 60.punkts) | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/262 9.pants un 2.panta “o” apakšpunkts  | Noteikumu projekta 23.punkts (noteikumu 61.punkts) | Šīs tabulas A ailē minētās ES tiesību akta vienības tiek ieviestas pilnībā attiecībā uz Regulas Nr.2015/262 2.panta “o” apakšpunktu.Šīs tabulas A ailē minētās ES tiesību akta vienības tiek ieviestas daļēji attiecībā uz Regulas Nr.2015/262 9.panta prasībām*.*Pārējās Regulas Nr.2015/262 9.panta 3.punkta „b” apakšpunktā minētās prasības attiecībā uz ciltsgrāmatas kārtošanu *(ciltsgrāmatu kārtošanu veic atzītās šķirnes dzīvnieku audzētāju organizācijas)* ir pārņemtas 2014.gada 1.jūlija Ministru kabineta noteikumos Nr. 361 „Liellopu, cūku, aitu, kazu un zirgu ciltsgrāmatas kārtošanas noteikumi” un Ciltsdarba un audzēšanas likumā.  | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/262 23.pants | Noteikumu projekta 23.punkts (noteikumu 62.punkts) | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/262 34.panta 1.punkta „a” un „b” apakšpunkts  | Noteikumu projekta 23.punkts (noteikumu 63.punkts) | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Regulas Nr.2015/262 6.pants, 13.panta 2.punkts, 40. pants | Noteikumu projekta 23.punkts (noteikumu 64.punkts) | Šīs tabulas A ailē minētās ES tiesību akta vienības tiek ieviestas pilnībā attiecībā uz Regulas Nr.2015/262 13.panta 2.punktu.Šīs tabulas A ailē minētās ES tiesību akta vienības tiek ieviestas daļēji attiecībā uz Regulas Nr.2015/262 6.panta un 40.panta prasībām.Pārējās Regulas Nr.2015/262 6.panta 2.punkta „b” apakšpunktā un 40.panta 2.punktā minētās prasības attiecībā uz dalībvalstu kompetentās iestādes savstarpēju sadarbību un noteiktas informācijas ievietošanu un centrālās datubāzes pieejamību tīmekļa vietnē, lai tā būtu pieejama citām dalībvalstīm, citām institūcijām un sabiedrībai, ir pārņemtas Ciltsdarba un audzēšanas likumā un Zemkopības ministrijas 2009.gada 23.jūlija normatīvajā aktā “Kārtība, kādā Pārtikas un veterinārais dienests un valsts aģentūra “Lauksaimniecības datu centrs” sadarbojas ar Eiropas Savienības institūcijām un citu Eiropas Savienības dalībvalstu kompetentajām iestādēm”. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības.  |
| Regulas Nr.2015/262 13.panta 1.punkts | Noteikumu projekta 23.punkts (noteikumu 65.punkts) | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Attiecībā uz Regulas Nr.2015/262 18.panta 4. un 5.punktā dalībvalstij noteikto rīcības brīvību, Latvija to nepiemēro, jo zirgu dzimtas dzīvnieki tiek identificēti, ja tiem ir izsniegts identifikācijas dokuments (pase), pases dublikāts vai identifikācijas dokumenta aizstājējs un tie ir apzīmēti ar transponderu, savukārt alternatīvie apzīmēšanas līdzekļi zirgu dzimtas dzīvnieku apzīmēšanai nav atļauti, tāpēc arī nav nepieciešams paredzēt alternatīvās identitātes pārbaudes. Iepriekšminētā prasība ir saskaņota ar noteikumu projektā izstrādē iesaistītām institūcijām un šķirnes dzīvnieku audzētāju asociācijām. Šīs prasības darbojas jau kopš 1999.gada un tika saglabātas, arī Latvijai iestājoties Eiropas Savienībā, šīs prasības. Turklāt Eiropas Komisijas eksperti, veicot pārbaudes uz vietas, ir atzinuši Latvijas apzīmēšanas un reģistrēšanas sistēmu *(tostarp zirgu dzimtas dzīvnieku identifikāciju un apzīmēšanu)* par darboties spējīgu un pilnīgu. Tā kā Regulas Nr.2015/262 13.pantā dalībvalstij ir paredzēta rīcības brīvība, tad noteikumu projekta 23.punktā (noteikumu 65.punkts) ir paredzēts, ka savvaļā vai pussavvaļā dzīvojošu zirgu dzimtas dzīvniekus ir jāidentificē saskaņā ar regulas Nr. 2015/262 13. panta 1. punkta prasībām. Šī prasība ir noteikta, lai nodrošinātu savvaļā vai pussavvaļā dzīvojošu zirgu dzimtas dzīvnieku izsekojamību un novērstu zoonožu un dzīvnieku infekcijas slimību izplatīšanos, kā arī garantētu sabiedrības veselību un dzīvnieku izcelsmes pārtikas patērētāju aizsardzību un, ievērojot Pārtikas un veterināra dienesta priekšlikumu, pilnvērtīgi varētu veikt kontroles funkcijas attiecībā uz dzīvnieku izsekojamību un to identificēšanu. Šī prasība ir saskaņota ar šķirnes dzīvnieku audzētāju asociācijām un citām iesaistītām nevalstiskām organizācijām. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | - |
| Cita informācija | Nav. |

*Anotācijas V sadaļas2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļa vietnē [www.zm.gov.lv](http://www.zm.gov.lv) Par noteikumu projektu ir elektroniski informēta Lauksaimnieku organizāciju sadarbības padome (LOSP), Zemnieku saeima, Latvijas Lauksaimniecības kooperatīvu asociācija, šķirnes lauksaimniecības dzīvnieku audzētāju organizācijas, Lauksaimniecības datu centrs un Pārtikas un veterinārais dienests. |
| 2. | Sabiedrības līdzdalība projekta izstrādē | Notika sanāksmes ar noteikumu projektā izstrādē iesaistītām institūcijām un šķirnes dzīvnieku audzētāju asociācijām, kas ir sniegušas priekšlikumus un izteikušas komentārus par noteikumu projektu. |
| 3. | Sabiedrības līdzdalības rezultāti | Izteiktie komentāri un iebildumi ir ņemti vērā, kā arī panākta vienošanās sanāksmē. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs un Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs J.Dūklavs

22.01.2016. 15:23

2450

I.Lavrinoviča

67027528, Ineta.Lavrinovica@zm.gov.lv